  Майя Бывальцева 2021-тӥ арын «Кышкыттэм но ӟечлыко сюресъёс» йӧскалык ӵектос улсын Удмуртиын 98 сюрес люкетъёсты тупатъялозы, оглом 122,123 иськем мында. Объектъёслэн лыдметсы элькунысь транспортъя но сюрес возёсъя министерстволэн нимлыко  но «ВКонтатке» мерлыко вотэсысь  поттэмын. Со сярысь улосвыл тӧролэн но кивалтэтлэн пресс-службазы ивортӥз. Ми элькунысь сюресъёсты лэсьтонъя вань программаосъя объектъёсты люкылӥм. Со йӧскалык ӵектосъя 122 иськемлэсь трос лэсьтыны луонлык сётоз. 2021-тӥ арез Удмуртилэн тӧроез Гуртлэн ареныз ялӥз бере, трос объектъёс гурт интывылъёсын тупатъяны луозы. Оглом элькунъя 300 иськемлэсь трос тупатъямын но выльдэмын луоз – со вань программаосъя, со пӧлын йӧскалык ӵектосъя но Ярослав Семёнов, Удмуртиысь кивалтэтлэн тӧроезТупатъяно люкетъёс пӧлын улосвыл но муниципалкуспо сюресъёс, Ижкарысь, Сараплуысь, Дэри ёросысь ульчаос, озьы ик муниципал кылдытэтъёсысь 47 объектъёс. Соос пӧлын Вавож, Вотка, Камбарка, Можга, Пичи Пурга, Сьӧлта, Ува, Шаркан, Эгра, Якшур-Бӧдья ёросъёсысь сюресъёс. Туннэ нуналлы сюресчиос 10 улосвыл сюресъёс вылэ потӥзы ни, Дэри ёрсоын –куать, озьы ик Шарканын но Сарапулын. Ижкарын Ворошилов, Ленин нимо, Восточной, Революционной, Совхозной, Нижняя ульчаосты но Спартаковской пролкаез тупатъяны кутскизы.  Тодэ вайытом, сюресъёсты тупатъян вакытэз Удмуртиын Ижкарысь Спартаковской пролкаысен ӧдъязы. Тегъёс: Авто Ижкар Удмуртия сюресъёс гуртсюресъёс ЯрославСемёнов  